Il-Prim Ministru Joseph Muscat xela lill-Oppożizzjoni li għamlet U-turn dwar l-adozzjoni minn koppji gay. Meta kien qed jitkellem fid-dibattitu fit-tieni qari dwar l-Abbozz ta Liġi dwar l-Unjonijiet Ċivili, Dr Muscat qal li xahrejn qabel l-elezzjoni huwa kien qal f’intervista ma’ The Times li kien favur l-adozzjoni minn koppji gay. Jumejn wara, l-Prim Ministru Lawrence Gonzi prattikament qal l-istess ħaġa f’intervista oħra. U sitt ijiem wara il-PN qalu li lesti jemendaw il-liġi biex iħallu kopji gay jaddottaw darba dan ikun fl-interess tat-tifel jew tifla. Issa, il-PN bidel il-pożizzjioni tiegħu u ħareġ kontra l-adozzjoni mill-koppji gay. Dr Muscat qal li l-abbozz qed isir b’mandat elettorali ċar u mingħajr ebda ħabi għax huwa skont kif kien iddikjara il-PL fi kwistjonarju tal-Moviment tal-Gays qabel l-elezzjoni.  Il-PN ma kienx wieġeb dan il-kwestjonarju. Il-Prim Ministru saħaq li din hija kwistjoni ta’ fhiex wieħed jemmen u mhux ta’ surveys.  Żied igħid li allaħares id-drittijeit ċivili jkunu mibnija fuq numri u maġġoranzi li jinbidlu skont iż-żmien.  Id-dirttijiet għandhom jitgawdew anki minn persuna waħda. Il-qofol tal-kwistjoni huwa li l-pajjiż għandu jmur fit-triq ta’ soċjetà liberali mibnija fuq prinċipji u valuri liberali, bil-gvern ikun konsistenti u ċar dwar dan.  Għal kuntrarju qal li l-Oppożizzjoni mgħandhix linja ċara ta’ ħsieb fejn biddlet  il-pożizzjoni li ħaddnet qabel l-elezzjoni. Il-Prim Minsitru qal li l-proposta tal-Oppożizzjoni għal social impact assessment ma treġix għax il-proposta tal-gvern hija aqwa b’kull każ ta adozzjoni jiġi mistħarreġ individwalment minn social workers, psikologi u esperti. Qal li ma jeċistix dritt tal-adozzjoni iċda d-dritt li wieħed japplika biex jadotta kif jistgħu jagħmlu koppji miżżewwġa jew le u persuni single.  Ma’ dawn se jiżdiedu koppji gay. Qal ukoll li fir-realtà llum hemm persuni adottati minn persuni single li huma f’relazzjani  bħala koppja tal-istess sess.  Huwa qal li hija ipokrzija li wieħed jinjora dan il-fatt. Il-Prim Minsitru qal li l-gvern lest jasal għal kunsens iżda mhux lest jagħmel kompromessi fuq prinċipji għax il-prinċipju ewleini f’dan il-każ kien dak tal-ugwaljanza  biex ma ssir l-ebda diskriminazzjoni fuq bazi ta’ sess kif il-Kamra kollha kienet ivvutat  fl-emendi kostituzzjonali.  Kien lest li fi stadju tal-kumitat ikun hemm qbil fuq dettalji tekniċi. Id-deputat nazzjonalsita Chris Said qal li l-Oppożizzjoni kienet qed tippreżenta emendi għal-liġi dwar l-unjoni ċivili biex tinħareġ id-differenza bejn unjoni ċivili u żwieġ kif ukoll biex fil-liġi dwar l-unjoni ċivili ma jkun  hemm l-ebda riferenza għall-adozzjoni kif mhemmx lanqas fil-ligi dwar iż-żwieg. Huwa qal li emenda oħra tipproponi li unjoni ċivili trid tiġi reġistrata biex tkun valida   Barra minn hekk l-unjoni ċivili trid tkun bejn koppji adulti u ma tkunx miftuħa għal persuni minuri. Emenda oħra tipproponi li  ċerti aspetti taż-żwieg ma japplikawx għall-unjoni civili għal ragunijeit ovvji, anki fejn jidhol annullamnet. Huwa qal li kull riferenza għal adozzjoni għandha ssir fil-liġi tal-adozzjoni.  Huwa ppropona li l-Kumitat għall-Affarijiet tal-Familja jagħmel studju serju dwar ir-reġim tal-adozzjoni.  Għandu wkoll iniedi konsultazzjoni pubblika  u jagħmel ukoll studju tal-impatt soċjali dwar l-adozzjoni minn koppji tal-istess sess. Huwa appella biex jintlaħaq kunsens fuq l-abbozz.